Apuolė

Apuolė – kaimas Skuodo rajono savivaldybėje, 11 km į pietryčius nuo Skuodo ir 3 km į vakarus nuo Kaukolikų, Luobos ir Brukio upelių santakoje, Apuolės kraštovaizdžio draustinyje. Seniūnaitijos centras. Kaime yra Apuolės piliakalnis, Apuolės kapinynas ir Apuolės akmuo su dubenėliais. Nuo 2004 m. rugpjūčio priešpaskutinį savaitgalį vyksta festivalis „Apuolė 854“.

 Istorija 

Apuolė yra pirmoji rašytiniuose šaltiniuose paminėta Lietuvos vietovė. Tai buvo senovės kuršių žemių sostinė, ji minima vikingų sagose ir vėlesnėse kronikose.Medieval Sourcebook: Rimbert: Life of Anskar, the Apostle of the North, 801-865, Internet History Sourcebooks: Medieval Sourcebook. sourcebooks.fordham.edu. Fordham University, tikrinta 2023-10-20. 

Manoma, kad IX a. pradžioje šios vietovės mokėjo duoklę švedams, tačiau apie amžiaus vidurį nuvertė švedų valdžią. 853–854 m.(greičiausiai - 854 m. vasarą)Davidson, H. R. Ellis (2023-08-10). The Viking Road to Byzantium. Taylor & Francis. ISBN 978-1-000-92127-4 Švedijos karalius (jarlas) Olafas su didele kariuomene puolė kuršių miestą, šaltiniuose vadinamą Apulia, kurį gynė apie 15 000 karių (skaičiai laikomi perdėtais) iš 5 sričių. Devintąją apgulties dieną prasidėjo derybos, apuoliečiai sidabru sumokėjo išpirką, davė 30 įkaitų ir vėl pripažino švedų valdžią, kuri laikėsi iki 862 m. kuršių sukilimo.Gannholm, Tore (2013). „Gotland the Pearl of the Baltic Sea“ (PDF). arild-hauge.

XIII a. pradžioje Apuolė neteko gynybinės reikšmės, įėjo į kuršių Ceklio žemę. Minima 1253 m. Livonijos ordino ir Kuršo vyskupo kuršių žemių dalybų akte. XVI a. raštuose minima Apuolės vaitystė, priklausiusi Grūstės valsčiui. Apuolėje būta bajorų sodybų.

|}

 Kronika 
IX a. Bremeno-Hamburgo arkivyskupas Rimbertas (m. 888 m.) darbe „Šv. Anscharijaus gyvenimas“ (Vita Sancti Anscharii) aprašė plėšikiškus danų ir švedų karo žygius į Apuolę, kur buvo gerai įtvirtinta pilis, atpasakojo jų kovas ir derybas su žemaičių kaimynais kuršiais, kurie taip pat buvo drąsūs savo žemių gynėjai. Jis pateikia ilgą vikingų karų su kuršiais aprašymą, kuriame teigiama, kad kuršių gentis kadaise priklausiusi švedų valdžiai, bet sukilo ir užsimanė tapti nepriklausomi. Tai žinodami, danai 853 metais, kai vyskupas jau buvo nuvykęs į Švediją, surinko daugybę laivų ir nuvyko į kuršių tėvynę, norėdami jų turtus išplėšti ir kuršius sau pavergti. Danai buvo sumušti. Dar po metų švedai užpuolė Apuolę (Apulia). Apsuptą pilį 8 dienas gynė net 15 tūkst. karių.

 Gyventojai 

 Šaltiniai 

 Nuorodos 

 Istorija ir žemėlapiai 
 Apuolės karybos ir amatų festivalis

Kategorija:Skuodo rajono savivaldybės gyvenvietės
Kategorija:Kuršių žemės